Cuneiform Tablet ATHE 29
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi₄-ma um-ma a-šur-ma-lik-ma ta-áš-pu-ra-am um-ma a-ta-ma URUDU i-na li-bi₄-kà-ma ṣa-ba-at iš-tù 3 ITU.KAM 14 GÚ URUDU áš-qú-ul-šu-um a-na-ku ú šu-mì-a-bi₄-a ša-zu-úz-tí a-wi-lim i-na u₄-mì-im <gap> ša na-áš-pé-er-ta-kà áš-me-ú DUMU a-wi-lim ú-ma-li-ma <gap> um-ma a-na-ku-ma ša-zu-úz-tí a-bi-kà a-na-ku lu URUDU lu KÙ.BABBAR ma-la i-ba-ší-ú a-ni-qám 8 GÚ URUDU SIG₅ 4.66666 ma-na 5 GÍN KÙ.BABBAR ni-iṣ-ba-at-ma i-na ku-nu-ki šu-ma-bi₄-a ú ku-nu-ki-a ni-ik-nu-uk-ma É-be-et kà-ri-a na-dí ša 6 ma-na KÙ.BABBAR lu-qú-tum i-ša-ma ṣa-áb-ta-at a-na wa-šu-ri-ša iš-tap-ru ú ší-a-tí i-lá-kam-ma ni-ṣa-ba-sí 4 GÚ URUDU SIG₅ i-na ú-lá-ma É-be-et ku-ra-ra na-dí ú šu-a-tí ni-ša-pár-ma ni-ṣa-ba-sú